cyanic-selkie/wikianc huggingface dataset:
Nonnette
I mellomalderen blei slike kaker laga av nonner, noko som er opphavet til namnet. Kakene blei ofte selde til reisande på diligencar og seinare med tog på 1800-talet.
Pastorizo Bay
Pastorizo Bay er ei bukt på sørsida av Vega Island like vest for Mahogany Bluff. Namnet finst på eit argentinsk kart frå 1959.
Prøver af Landsmaalet i Norge
Prøver af Landsmaalet i Norge er ei bok av Ivar Aasen. Ho kom ut første gong i juni 1853. Boka, som var på 120 sider var delt i to hovuddelar: «Prøver af enkelte Bygdemal» med tekstar frå 20 ulike dialektar, og «Prøver af almindeligt Landsmaal» med 16 tekstar på standardisert landsmål i ulike sjangrar. Først i boka skriv Aasen ein fortale.
Det meste av stoffet er innsamla mellom 1842 og 1851. I landsmåldelen kjem han for første gong med framlegg til ein skriftnormal i praksis. Denne endra han lite seinare.
Frøblad
Frøblad eller kimblad er dei første blada danna på ein frøplante etter at han har spira frå eit frø. Frøplantar dannar eit eller to frøblad når dei spirer. Dette har gjeve opphav til inndelinga i einfrøblada og tofrøblada plantar.
Frøblad kan vera kortlivde, og berre vara i nokre dagar etter spiring, eller ha lengre levtid på over eit år. Dei inneheld, eller har tilgang til, opplagsnæring frå frøet. Når denne næringa er brukt opp kan frøbladabli grøne og byrja fotosyntese, eller svinna vekk etterkvart som dei første vanlege bladatek over næringsproduksjonen for spira.
Danning
Frøblada blir danna før planten har forlate frøet og er ein del av fosterutviklinga til planten. Hjå dei enfrøblada plantane er frøbladet linjenerva og likner blada til vaksne plantar av same art. Hjå tofrøblada plantar er frøblada enklare og gjerne avrunda i fasongen, og likner ofte ikkje dei seinare blada i det heile.
Hjå nakenfrøingar som bartre er det frå to til 24 frøblad som sit som ein krans rundt stilken. Desse er nåleforma som dei vaksne barnålene, og er ofte ikkje omtalte som frøblad.
Epigal og hypogal spiring
Hja dei fleste frøplantane vil stengelen gro ut av frøet medan frøblada framleis blir danna, slik at frøskalet sit fast på spira heilt til frøblada er ferdig danna. Denne forma for spiring blir kalla epigeal spiring, og er vanleg hjå rasktveksande plantar med mange frø, slik som karse. Hjå planter med større og færre frø, særleg der spirene er utsette for frost eller beiting, vil frøet byrja å sende ut ein spirespiss så snart rota er etablert, slik at spirespissen, men ikkje sjølve frøet, gror opp av bakken. Denne forma for utvikling blir kalla hypogeal spiring. Denne forma for spiring er også vanleg frå mange nøtter, der frøblada først og fremst er fungerer som opplagsnæring.
Kim Gu
Kim Gu  var ein koreansk nasjonalist og leiar for sjølvstenderørsla mot Japan. Han var president i Den provisoriske regjeringa i Korea frå 1927 til 1928 og frå 1940 til 1948 den siste, ettersom Sør-Korea blei oppretta etterpå. Han blei snikmyrda av Ahn Doo-hee.
Bolokhovo
Bolokhovo (russisk Болохово) er ein by i Tula oblast i Russland med om lag 10 000 innbyggjarar. Han ligg ved elva Olen, rundt 20 km søraust for Tula.
Han vart grunnlagd på 1500-talet og fekk bystatus i 1943.
Kim Kyu-sik
Kim Kyu-sik var ein koreansk sjølvstendeleiar og politikar. Han var visepresident i Den provisoriske regjeringa i Korea frå 1940 til 1947.
Reseksjonsmargin
I onkologisk kirurgi er reseksjonsmarginen ein margin av tilsynelatande friskt vev som vert resesert (fjerna) frå området rundt ein tumor. Reseksjon er eit forsøk på å fjerne kreftsvulstar utan at den vondarta veksten strekker seg forbi marginen til svulsten eller det omfemnande vevet. Den reseserte vevsmassen vert eksaminert under mikroskop av ein patolog. Viss kreftcellene har nådd den ytre marginen vil det minska sannsynet for å oppnå ønska resultat.
Raw Power Live: In the Hands of the Fans
Raw Power Live: In the Hands of the Fans er eit konsertalbum av Iggy & The Stooges spelt inn under All Tomorrow's Parties Festival den 3. september 2010 ved Kutshers Country Club i Monticello i New York. Han vart gjeven ut samstundes med Record Store Day, 16. april 2011, på 180 grams vinyl. Albumet vart sidan gjeven ut på iTunes.
Reseksjonsmargin
Den sirkumferensielle eller sirkumferente reseksjonsmarginen (CRM) er avstanden frå ein endetarmssvulst til reseksjonsplanet (mesorektal fascie) i eit tverrsnitt av endetarmen (rektum). Ein fullstendig reseksjon av endetarmskreft blir utført når CRM er > 2mm, og marginen vert fastsett med MR. På denne måten kan radiologen estimere storleiken på marginen og finne områdene der radikal reseksjon er naudsynt.
Honky Château
Honky Chateau er det femte studioalbumet til Elton John, gjeve ut i 1972. Albumet var det første Elton John-albumet som kom på fyrsteplass på albumlista i USA, og det første i ei rekkje av sju på rad som klarte dette.
I 2012 kom albumet på 359. plass i musikkmagasinet Rolling Stone si liste over dei 500 beste albuma gjennom tidene. Det selde til gullplate i juli 1972 og platina i oktober 1995. Det vart gjeve ut to singlar frå Honky Chateau, «Rocket Man» og «Honky Cat».
Albumet var det første til John sidan debutplata Empty Sky som var utan strykarar på nokon av songane, utanom fiolinisten Jean-Luc Ponty på «Mellow» og «Amy». Albumet markerte byrjinga på overgangen frå songar/låtskrivar-stilen til James Taylor, Leon Russell eller Carole King til ein stil nærare rock 'n roll, noko som kom tydlegare fram på album som Goodbye Yellow Brick Road, Caribou og Rock of the Westies.
UEFA-cupfinalen i fotball 2004
Finalen i UEFA-cupen fotball 2004 fann stad på Ullevi i Göteborg 19. mai 2004 framfor 39 000 tilskodarar. Oppgjeret stod mellom spanske Valencia CF og franske Olympique Marseille. Valencia sikra seg UEFA-pokalen med siger 2-0.
Somerton
Somerton  er ein liten by i grevskapet Somerset i England. Han har kring 4500 innbyggjarar og ligg ved elva Cary, nær Yeovil og Glastonbury.
UEFA-cupfinalen i fotball 2004
Kampen
Olympique Marseille vart redusert til 10 mann då målvakta Fabien Barthez vart utvist straks før pause, etter å ha laga straffespark, ei straffe Vicente Rodríguez nytta til gje Valencia leiinga. I det 58. minutt auka lagkameraten Mista Ferrer til 2-0 for Valencia. Sidan kontrollerte laget frå Valencia inn til siger.
Somerton
Somerton er nemnd i Domesday Book frå 1086 som Sumertone.
UEFA-cupfinalen i fotball 2004
Kampen
Pierluigi Collina frå Italia dømde kampen.
Laga
Olympique Marseille stilte med Fabien Barthez, Habib Beye, Abdoulaye Méïté, Demetrius Ferreira, Manuel dos Santos, Mathieu Flamini, Brahim Hemdani (kaptein), Sylvain N'Diaye, Camel Meriem, Didier Drogba, Steve Marlet, Jérémy Gavanon, Laurent Batlles, Fabio Celestini.
Delvinë
Delvinë (gresk Δέλβινο, Délvino, arumensk Délvãn) er ein by og ein kommune i regionen Vlorë i Albania. Kommunen ligg langt sør i landet og grensar i nordaust til regionen Gjirokastër.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Delvinë. Den dåverande bykommunen omfatta sjølve byen Delvinë og busetnadene:
Litterær salong
Litterær salong var ein møteplass for høgtlesing, diskusjon av politikk og vitskapelege emne, eller framføring av musikk, som var særleg utbreidd på 1700-talet og fram til 1900-talet. Dei fleste salongvertane var private mesenar, som oftast velståande og høgt danna kvinner.
Salongane var spesielt verdfulle for tidas kvinner. I det offentlege rom vart dei nekta å ha ei eiga røyst, men i dei private – i realiteten halvt offentlege – samkomene fekk dei ta del i ordskiftet på like fot med mennene, og dermed vere med på å påverke samfunnsutviklinga.
Historisk oversikt
Forløparar til dei eigentlege tidlegmoderne litterære salongane finn ein i kulturorienterte hoff, til dømes hos Isabella d’Este og hos keisar Fredrik II av Det tysk-romerske riket. I Frankrike danna det seg rundt år 1600 ein stildannande salongkultur som ei tilpassing til tilhøva under eineveldet og som ein sivilisasjonsbyggande motreaksjon på råskapen under dei franske religionskrigane. Mange aristokratar trakk seg attende til sine landlege gods for å komme ut av einevaldskongens innverknadsfære. Påverka av borgarlege omgangsformer danna dei intime småkammersalongar (ruelle). Ofte var møteplassen eit av tidas rommelege sovekammer.
I dei parisiske salongane utvikla seg tidleg ein kultur som vart kalla préciosité. «Presiøsiteten» framheva det som vart oppfatta som spesielt forfina kvinnelege dygder, og utvikla ein tilhøyrande sentimentalistisk litteratur. Denne salongkulturen utarta med tida til parodisk snobberi, noko som inspirerte Molières til å skrive dramaet Les Précieuses ridicules (1682, «dei låttelege presiøse»).
Dei parisiske salongane overlevde revolusjonen, men med tiltakande fridom og framvoksteren av politiske organ utover på 1800-talet, fall innverknaden dei hadde på samfunnsutviklinga.
Døme
Ein særs kjend musikalsk-litterær salong var dei såkalla «Schubertiadane» som venekrinsen til Franz Schubert arrangerte i 1820-åras Wien. Under ein Schubertiade var hovedattraksjonen framføringar av nyskriven Schubert-musikk, vanlegvis med komponisten sjølv ved pianoet, men òg høgtlesingar og åndrike selskapsleikar høyrde med under desse samkomene.
Kommunikasjon over straumnettet
Kommunikasjon over straumnettet er ein mogeleg måte å skaffe billeg samband til grisgrendte strok. Dei nye straummålarane kan nytta slikt samband.
Utstyr for kommunikasjon over straumnettet finst i ulike variantar for fleire bruksområde. Utstyret kan skapa forstyrring på anna elektronisk kommunikasjon og elektrisk utstyr. Nasjonal kommunikasjonsmakt (Nkom) deltar i internasjonalt arbeid for å utarbeide standardar for teknologien. Smalbandsoverføring er den enklaste forma for kommunikasjon over straumnettet og vert nytta for fjernavlesing av straummålarar og/eller overføring av styresignal for lågspenningsnettet (230 Volt). Breibandsaksess er ein annan variant som er overføring av elektronisk samband mellom nettstasjon og bustad. Breibandaksess kan òg omfatta den husinterne spreiinga.
Heimenett/LAN er ein tredje variant av samband over straumledninga som ofte vert kalla «homeplug» eller «homeplug ethernet». Utstyret er til dømes små boksar («homeplugs») som ein pluggar inn i dei vanlige straumkontaktane. Ein av boksane vert kopla til telenettet, medan dei andre boksane vert kopla til telekontakten til kvart enkelt brukarutstyr.
Det finst ulike nemningar for desse systema som brukar straumnettet som transmisjonsmedium, til dømes:
Ein bør vere merksam på at overgangane og skilnaden mellom desse fulike nemingane ikkje alltid er like klåre. «PLT» i ein tekst kan tyda det samme som «PLC» i ein annan tekst.
Kjelder
https://www.nkom.no/teknisk/ekomutstyr/annet-ekomutstyr/kommunikasjon-over-str%C3%B8mnettet-plt https://www.digi.no/artikler/norsk-selskap-leder-pa-ip-over-stromnett/330528 https://www.kjell.com/no/spor-kjell/hvordan-virker-det/nettverk/hjemmenettverk/homeplug-nettverket-via-stroemnettet https://www.abcnyheter.no/nyheter/2012/02/24/146476/ams-apner-stromnettet-hacking
Penguin Bight
Penguin Bight er ei bukt på søraustkysten av Seymour Island, nord for Penguin Point. Vika vart namngjeven «Pinguinbucht» (Pingvinbukta) på grunn av den store pingvinkolonien som vart observert der av Den svenske antarktisekspedisjonen, 1901-04.
Vilhelm Barmen
Vilhelm Barmen var ein norsk lærar frå Vågsøy kommune i Sogn og Fjordane.
Arviat
Arviat (inuktitut ᐊᕐᕕᐊᑦ, før 1989 kjend som Eskimo Point) er ein tettstad som ligg på vestkysten av Hudsonbukta, i regionen Kivalliq i det kanadiske territoriet Nunavut. I 2021 hadde han 2 864 innbyggjarar. Arviat er den sørlegaste busetnaden på fastlandsdelen av Nunavut, men den nest sørlegaste i Nunavut.
Florești
Florești er namnet på fleire stader i Romania:
Giuseppina Leone
Giuseppina Leone er ein italiensk tidlegare sprintar frå Torino. Ho var ein av dei beste sprintarane i Europa fram til 1960, sette europarekord på 100 meter i 1956 og vann bronsemedaljen på distansen under Sommar-OL 1960 i Roma.
Aktiv
Leone markerte seg med fjerdeplass på 100 meter ved EM i friidrett 1954, der ho så vann bronsemedalje i 4 × 100 meter stafett med Italia sitt lag. 21. oktober 1956 i Bologna sette ho europarekord på 100 m med 11,4 sekund. Under Melbourne-leikane same hausten vart ho nummer fem på 100 m og i 4 x 100m stafett. På 200 meter rauk ho ut i forsøket.
Ved europameisterskapen 1958 enda Leone på femteplass på 100 m og fjerdeplass i stafetten. Sommaren 1959 i Torino sigra ho både på 100 m og 200 m i den aller fyrste universiaden. Under dei olympiske leikane i Roma i 1960 sikra ho seg bronsen på 100-meteren, på same tid som sølvvinnar Dorothy Hyman, begge vart dei klart slått av Wilma Rudolph frå USA. Leone vart deretter nummer seks på 200 m, før ho sprang Italia inn til femteplass i 4 x 100m stafett.
Dag Haugland
Dag Haugland  er ein norsk professor i informatikk og optimering. Han driv òg med maratonløp.
Haugland har jobba ved Universitetet i Bergen nesten heile yrkeslivet, og er i dag professor på Institutt for informatikk. Haugland si forsking har vore innan operasjonsanalyse og optimering (den kvantitative greina av logistikk). Han har publisert arbeid innan kombinatorisk optimering, global optimering og flyt i nettverk. Han har òg jobba for Christian Michelsens Institutt i Bergen, blant anna med doktoravhandlinga frå 1991 som handla om produksjonsplanlegging for oljeraffineri og var rettleidd av Sverre Storøy.
Dag Haugland er maratonløpar for IL Varegg i Bergen. Hans personlege rekord er på 2.29.55 frå 1995 i Hamburg, men då representerte han IL Skjalg og Noreg. Han fekk bronsa i NM i friidrett 2008 med tida 2.41 .00 bak vinnaren Henrik Sandstad og sølvvinnaren Ronny Hognestad.
Donskoj i Tula oblast
Donskoj (russisk Донско́й) er ein by i Tula oblast i Russland med om lag 70 000 innbyggjarar. Han ligg ved den øvre leia til elva Don, 50 km søraust for Tula.
Han fekk bystatus i 1939.
Verdsmeisterskapen i orientering 2014
Verdsmeisterskapen i orientering 2014, den 31. i sitt slag, vart avvikla i dei italienske provinsane Trento og Veneto dagane frå 5. til 12. juli. På programmet stod seks individuelle tevlingar og to stafettar, likt fordelt menn og kvinner. Deltakarane kom frå 54 land. Det var fyrste gongen orienterings-VM fann stad i Italia.
Sveits vart beste land med sine 3 gullmedaljar, 4 sølvmedaljar og eine bronsemedalje. Deretter kom Sverige og Finland, kvar med 6 medaljar, høvesvis 2–2–2 og 1–3–2. Noregs Olav Lundanes tok ein gullmedalje og ein bronsemedalje.
Klassisk-distanse
<br style="clear:both;" />
Mellomdistanse
<br style="clear:both;" />
Kort-distanse
<br style="clear:both;" />
Stafett
<br style="clear:both;" />
Vergo
Vergo er ein tidlegare landkommune i regionen Vlorë i Albania. Etter ei admininistrasjonsreform i 2014 inngår han som ei kommunaleining i kommunen Delvinë.
Ved folketeljinga i 2011 hadde den dåverande landkommunen Vergo 1 844 innbyggjarar.
Tidlegare administrativ inndeling
Fram til år 2000 var Vergo ein del av distriktet Delvinë. Den dåverande landkommunen omfatta busetnadene:
Jo Tenfjord
Johanne Marie Giæver Tenfjord var ein norsk bibliotekar, forfattar, omsetjar, forleggar og kulturarbeidar. Ho vart kjent for formidlinga si av eventyr og myter. Desse femner både eigendikta, atterdikta og forteljingar bygd på myter.
Liv og virke
Tenfjord har sjølv sagt at oppveksten hennar i Oslo Ladegård var som å vekse opp i eit spøkjelseshus, der dei hadde eit spøkjelse som dei dagleg måtte halde seg til. I oppveksten var ho omgjeven av fleire gamle menneske som hadde mange gode historier og eventyr å fortelja. Familien hennar kjem frå Olderdalen i Troms, og i historia Tre trylleord (1976) er handlinga lagt til Troms.
Tenfjord arbeidde i perioden 1940–47 som bibliotekar ved Deichmanske bibliotek i Oslo. Seinare studerte ho barnelitteratur, og underviste i emnet ved Statens bibliotekhøgskole og som førelesar ved ulike lærarhøgskular. Ho arbeidde også som redaktør i Bokklubbens Barn.
Tenfjord var ein av dei forfattarane som var med på å endre innhaldet i barnebøkene etter 2. verdskrig, der ho i Venner verden over (1949) skriv for å fremja internasjonal forståing. Inspirasjon til boka fekk ho etter i 1948 å ha fått eit UNESCO-stipend til deltaking ved eit internasjonalt seminar i USA om formidling av FNs oppbygging og målsetjing.
Hannebo Holm og Guri Gla
Tenfjord debuterte litterært i 1941 under pseudonymet Guri Gla med boka Valsesommer. Ho gav også ut boka Hannemor vil ikke gifte seg under same psevdonym (1942). I 1956 gav ho ut boka Skjønnhetsdronning under pseudonymet Hannebo Holm.
Boka Skjønnhetsdronning fekk Kultur- og kirkedepartementets litteraturpris for barne- og ungdomslitteratur (3. pris) i 1956.
Kjeldemjølke
Kjeldemjølke er ei urt i mjølkefamilien. Arten si utbreiing ligg innanfor Europa. Planta vert kring 20 cm høg og har grove bleike jordstenglar med skjelblad. Ho har grov raudleg stengel og tjukke mørkgrøne blad. Blomstrane er store og raudfiolette. Frøa er utan vorter.
Knesset
Knesset (hebraisk skrift, 'forsamling') er nasjonalforsamlinga i Israel. Ho held til i Givat Ram i Jerusalem. Knesset har eitt kammer med 120 medlemmer som blir valde for ein fireårsperiode. Ingen politiske parti har nokon gong hatt absolutt fleirtal i nasjonalforsamlinga.
Historie
Knesset blei skipa på ein bakketopp i Sheikh Badr-distriktet vest i Jerusalem før Den israelske sjølvstendekrigen i 1948. Før det blei laga ein permanente bygning til forsamlinga hadde Knesset møtet i bygningane til Den jødiske agendaen i Jerusalem, Kessem kino-bygning i Tel Aviv og Froumine-bygningen i Jerusalem.
I 1957 meldte James A. de Rothschild at han ville støtta bygginga av ein permanent bygning som ei gåve til staten Israel. 14. oktober 1958 blei grunnsteinen for ein ny Knesset-bygning lagt ned på land leigd av den gresk-ortodokse kyrkja i Jerusalem. Bygningen blei innvigd den 31. august 1966.
Southall
Southall  er ein stor forstad vest i London i England og er ein del av London Borough of Ealing. Han ligg 17 km vest for Charing Cross. Av stader i nærleiken finn ein Yeading, Hayes, Hanwell, Heston, Hounslow, Greenford og Northolt. Området er ein del av Londonplanen som eit av 35 store sentrum i Stor-London.
Sorry Suzanne
«Sorry Suzanne» er ein song frå 1969 av The Hollies skriven av Geoff Stephens og Tony Macaulay. Det var den første singelen til gruppa med Terry Sylvester i plassen for Graham Nash. «Sorry Suzanne» vrt gjeven ut med B-sida «Not That Way at All» på Parlophone. Songen nådde tredjeplassen på UK singles chart i mars 1969 og gjekk heilt til topps i Sveits den 22. april 1969. I Noreg nådde songen fjerdeplassen på VG-lista.
Ole Lützow-Holm
Ole Arntzen Lützow-Holm var ein norsk lærar, prest og stortingsmann frå Risør. Han var medlem av Høgre. Peter Holm var far hans.
Lützow-Holm vart student frå Aars og Voss skole i Kristiania i 1871 og cand. theol. i 1878. Han var lærar ved middelskulen på Kongsvinger 1875-76 og ved privatskular i Kristiania 1879-80. Tida 1880-92 var han sokneprest i Nesseby, 1892-1910 i Risør. Frå 1911 til -26 var han prest ved Akershus landsfengsel og ved «Landsfengslet for kvinner», dessutan var han kasserar for «Akershus stifts geistlege enkekasse». Han arbeidde mykje med misjonsarbeid for omstreifarar.
I Nesseby var han 1881-92 varaordførar og skulestyreformann, medan han i Risør var medlem av heradsstyret 1893-1910 og skulestyreformann 1894-1910.
Lützow-Holm representerte Finmarkens amt på Stortinget frå 1886 til 1894. Han var medlem av jarnbanekomiteen 1886-88 og av vegkomiteen 1889-94. Tida 1898-1903 var han Risør sin representant på Stortinget, heile tida medlem av budsjettkomiteen. Dessutan var han medlem av valkomiteen 1898 og 1900-03. I 1903 var han med i deputasjonen som Stortinget sende til opninga av Ofotbanen.
Anita Baker
Anita Denise Baker er ein amerikansk songar og låtskrivar. Ho er rekna som ein av dei mest populære songarane av sjelfulle romantiske balladar under quiet storm-perioden i moderne R&B på 1980-talet. Ho byrja karrieren sin på slutten av 1970-talet med funkbandet Chapter 8, og gav ut det første soloalbumet sitt, The Songstress, i 1983. I 1986 oppnådde ho stjernestatus med utgjevinga av det platina-seljande andrealbumet sitt, Rapture, som inkluderte den Grammy-vinnande singelen «Sweet Love». Baker har seinare vunne ei rekkje grammyprisar og oppnådd fleire platinaalbum. Baker er kontraalt med eit vokalt register som omfattar tre oktavar.
Bakgrunn
Anita Baker blei fødd 26. januar 1958 i Toledo i Ohio. Då ho var to, år gammal blei ho forlaten av mor si, og Baker blei oppseda av ein fosterfamilie i Detroit, Michigan.
Då Baker var 12, døydde fosterforeldra hennar og fostersøstera tok over oppsedinga. Då Baker var 16, byrja ho å synga R&B på nattklubbar i Detroit. Ved ein opptreden blei ho oppdaga av bandleiaren David Washington, som gav henne eit kort til å gå på audition for funkbandet Chapter 8.
Karriere
Baker blei med i Chapter 8 i 1975, og gruppa turnerte fram til ho skreiv platekontrakt med Ariola Records i 1979. Det fyrste albumet til gruppa, Chapter 8, blei gjeve ut same året og inneheldt singlane «Ready for Your Love», ein duett med Baker og Gerald Lyles, og «I Just Want to Be Your Girl» med Baker på vokal.
Ariola blei kjøpt opp av Arista Records i 1979, og det nye selskapet gav opp Chapter 8 fordi dei meinte Baker, som hovudvokalist, ikkje hadde potensial som stjerne. Baker vende tilbake til Detroit der ho tok arbeid som servitør og resepsjonist fram til 1982. Då overtydde Otis Smith, som hadde vore ved, Baker til å byrja ein solokarriere hjå hans selskap, Beverly Glen.
Al Hudaydah guvernement
Al Hudaydah (arabisk الحديدة Al Ḥudaida) er eit guvernement i Jemen. Det administrative senteret er Al Hudaydah.
Anita Baker
Karriere
Trass i denne tidlege suksessen klaga Baker seinare over at ho ikkje hadde fått nokon royalty frå arbeidet. I tillegg forseinka selskapet arbeid med Baker sin oppfølgjar til The Songstress. I 1984, då to år var gått, prøvde Baker å forlata selskapet, men blei saksøkt av Smith for kontraktsbrot i 1985. Etter fleire månader i retten blei det konkludert med at Baker skulle få lov til å spela inn for andre selskap, og ho vann saka mot eigaren av Beverly Glen, Otis Smith. Baker skreiv deretter kontrakt med Warner Music Group-tilknytte Elektra Records i 1985 og byrja å arbeida på det neste albumet sitt. Kontrakten med Elektra gav henne kreativ kontroll over musikken og let henne sjølv produsera han.
Al Hudaydah guvernement
Guvernementet grensar til Raudehavet og er ein del av den smale kystsletta Tihamah. Hovudstaden Al Hudaydah er òg ein viktig lokal hamneby.
Anita Baker
Karriere
Bakar hadde Michael J. Powell frå Chapter 8 som produsent på sitt første Elektra-album, sjølv om konsernsjefen i utgangspunktet ikkje var nøgd med valet av Powell framfor meir etablerte produsentar.
I mars 1986 gav Baker ut det andre albumet sitt, Rapture. Salet var til å byrja med treigt etter utgjevinga av den fyrste singelen frå albumet, «Watch Your Step». Deretter gav Elektra ut midt-tempo-balladen «Sweet Love», som blei hennar første pophit og nådde nummer åtte på Billboard Hot 100 og også nådde topp 20 i Storbritannia. Albumet hadde tre fleire hitsingler, «Caught Up in the Rapture», «No One in the World» og «Same Ole Love (365 Days a Year)».
I 1986 og 1987 promoterte Baker albumet ved å turnera. Den første turneen, The Rapture Tour, blei seinare gjeve ut på video som A Night of Rapture. I 1988 hadde albumet selt over 8 millionar eksemplar over heile verda, 5 millionar av dei berre i USA. Baker vann to grammyprisar for albumet i 1987.
I 1987 samarbeidde Baker med The Winans om songen «Ain't No Need to Worry», som gav henne ein tredje grammypris, denne gongen i klassen «Best Soul Gospel Performance by a Duo or Group, Choir or Chorus».
Oppfølgjaren til Baker, Giving You the Best That I Got, blei gjeven ut i oktober 1988 til snøgg sukscess. Han nådde toppen av Billboard 200 og selde 5 i millionar eksemplar, 3 million av dei i USA. Tittelsporet nådde tredjeplassen på Billboard Hot 100 og toppen av R&B and adult contemporary-lista, noko som gjorde henne til den mest suksessrike singelen hennar på listene. Oppfølgjaren «Just Because» nådde topp 20 på popplista og toppen av R&B-lista, medan ein tredje singel, «Lead Me Into Love», blei ein R&B-hitt i topp ti. Albumet gav songaren endå tre Grammy-prisar.
I 1990 gav Baker ut Compositions, der ho hadde vore Baker meir involvert i låtskrivinga og produksjonen. Ho byrja òg ta med fleire jazzelement enn på tidlegare album. Frå albumet kom singlane «Talk to Me», «Soul Inspiration» og «Fairy Tales», og selde til slutt over ein million eksemplar.
Etter at turneringa og promoteringa av albumet enda i 1991, tok Baker ein pause frå musikken for å vera i ro med ektemannen sin, som ho seinare fekk to barn med. I mellomtida kjøpte Elektra rettane til, og gav ut at, det fyrste albumet hennar, The Songstress. Dette har seinare selt over 300 000 eksemplar.
Etter å ha delteke på Frank Sinatra-albumet Duets, vende Baker tilbake til hitlistene med Rhythm of Love i 1994. Albumet inneheldt «Body and Soul», den fyrste songen hennar på topp 40-poplista sidan 1989. Den andre singelen frå albumet, «I Apologize», vann Baker ein åttande grammypris. Albumet selde etterkvart over to millionar utgåvar, og blei hennar fjerde platina-seljande album på rad. Baker byrja turneen Rhythm of Love World Tour den 14. desember 1994 og heldt fram til 14. november 1995. Ho blei overført til eit anna merke innan Warner Music Group, Atlantic Records, i 1996.
Etter Rhythm of Love Tour tok Baker ein pause for å vera heime med dei to sønene sine. Ho vende tilbake til studioet i 2000. I mai 2001 saksøkte ho Zomba Recording og Dreamhire-avdelinga deira for påstått skade til opptaka hennar av ein innleigd 24-spors lydspormaskin. Ei omstrukturering i plateselskapet gjorde at Baker blei sagt opp frå Atlantic i november det året utan å gje ut noko med merket.
Under dette avbrekket gav Rhino Records ut samlealbumet The Best of Anita Baker (kalla Sweet Love: The Very Best of Anita Baker i Storbritannia) i juni 2002. Albumet blei sertifisert til platina av RIAA, det vil seia at det selde over 1 000 000 eksemplar i USA. Same året vende Baker tilbake til konsertopptredenar, og skreiv kontrakt med Blue Note Records i mars 2004. I september det året gav ho ut albumet My Everything. Albumet nådde fjerdeplassen på Billboard 200 og fyrsteplassen på R&B-lista. Det selde til gullplate.
I 2005 gav Baker ut Christmas Fantasy, og blei nominert til ein grammypris for songen «Christmas Time Is Here». I mai 2005 blei Baker tildelt eit æresdoktorat i musikk av Berklee College of Music. Baker la ut på ein toråig konsertturne i 2007 kalla An Evening with Anita Baker. Frå tid til anna song ho den amerikanske nasjonalsongen på idrettstilstellingar.
I august 2012 gav Baker ut sin versjon av Tyrese sin hit «Lately». Songen gav Baker merksemd i nyhenda etter at han blei spelt kvar time gjennom dagen på urban adult contemporary-radio, og ho var den fyrste artisten med denne typen debut. Baker hadde arbeidd med albumet som inneheldt singelen «Only Forever» sidan 2010. Blue Note sette utgjevingsdatoar for albumet i oktober og desember 2012, men Baker meinte det trengte meir arbeid, og utgjevinga blei utsett. Albumet blei aldri utgjeve. I februar 2013 vende Baker tilbake til nasjonal merksemd då ho framførte «Lately» og «Same Ole Love» på fjernsynsprogrammet Jimmy Kimmel Live!. Same månade var ho ved Grammy-utdelinga, der «Lately» var nominert til ein pris. I januar 2017 bekrefta Baker at ho hadde trekt seg tilbake. Ho vende likevel tilbake til musikkarrieren i 2018.
Familieliv
Baker gifta seg med Walter Bridgeforth, Jr. 24. desember 1988. Paret blei separert i 2005 og skilt to år seinare. Dei har to søner, Walter Baker Bridgeforth (f. 1993) og Edward Carlton Bridgeforth (f. 1994). Baker slo seg ned i Grosse Pointe Park, i Michigan. Walter blei student ved Berklee College of Music i Boston.
Prisar og utmerkingar
I 2013 blei Anita Baker innlemma i Michigan Rock and Roll Legends Hall of Fame.
Grammy Awards
Baker er blitt nominert til grammyprisar 18 goner og vunne 8.
Soul Train Music Awards
Soul Train Music Awards er eit årleg pristildelingstilstelling som blir sendt på nasjonalt fjernsyn. Prisen blei skipa i 1987, og ærer det beste i afro-amerikansk musikk og underhaldning.
Nubl
Nubl (arabisk skrift نبل, òg skrive Nubbul eller Nubbol) er ein liten by nord i Syria i Aleppo guvernement, nordvest for Aleppo. Av stader i nærleiken finn ein al-Zahraa like i sør, Anadan i søraust, Tel Rifaat i nordaust, Aqiba i nord og Barad i vest. I følgje Syrisk statistisk sentralbyrå (CBS), hadde Nubl eit folketal på 21 039 i 2004. Innbyggjarane er hovudsakleg sjiamuslimar og i lag med den nærliggande al-Zahraa, dannar Nubl eit lite sjiasamfunn som er ei lomme i eit hovudsakleg sunnimuslimsk område i Aleppo guvernement.
Den syriske borgarkrigen
Nubl og al-Zahraa vart kringsett av opprørarane med Den frie syriske armeen (FSA) i juli 2012. Rørsla ut av Nubl er strengt overvaka og byen er avhengig av å få forsyningar via lufta av den syriske hæren. Sjølv om fofrholdet mellom innbyggjarar i Nubl og landsbyane kring normalt har vore venleg, har den syriske borgarkrigen gjort at motstandarar av regjeringa frå nærliggande sunni-landsbyar har hevda at Nubl og al-Zahraa husar regjeringsvenlege militsar som har utført åtak mot opposisjonen. Det har vore fleire hemn-kidnappingar mellom Nubl og opprørsvenlege landsbyar i nærleiken. Etter månader med slike kidnappingar, vart folkeråd i dei to byane samde om å byrje forhandlingar med sunniopprørarane den 27. mars 2013. Avtalen om å forhandle vart organisert av kurdarar frå Kurd Dagh-området i nærleiken, som er kontrollert av kurdiske separatistar i PYD. Kurdarane fungerte som meklarar og fleire kidnappa personar på begge sider vart sleppte fri.
Magne Jørgensen
Magne Jørgensen er ein norsk informatiker og forskar. Jørgensen er professor ved Simula Research Laboratory, og er tilknytt forskingsgruppa Globale Infrastrukturer ved Institutt for Informatikk ved Universitetet i Oslo.
Jørgensen er diplomingeniør i økonomi frå Universität Karlsruhe (1988). Han har òg ein Dr.scient.-grad frå Universitetet i Oslo, der han disputerte med avhandlinga «Empirical studies of software maintenance» i 1994. Jørgensen arbeidde som seniorforskar i Telenor Research and Development frå 1989 til 1998, før han gjekk over i Storebrand. Han vart førsteamanuensis ved Institutt for Informatikk i 1996, og professor ved Simula i 2001.
Av tidsskriftet Journal of Systems and Software vart Jørgensen fire år på rad kåra til den mest produktive forskaren i verda innanfor systemutvikling: for periodane 2001-2005, 2002-2006, 2003-2007 og 2004-2008.
Hovudfokus for forskinga til Jørgensen er estimering av IT-prosjekt. Han har òg saman med Tore Dybå og Barbara Kitchenham lansert ein metodikk for systematisk gjennomgang av empiriske røynsler i utviklinga av IT-prosjekt, såkalla evidensbasert systemutvikling.
99. taktiske gruppe
Gruppa er forlagt til øya Kotelnyj, ei av Nysibirøyane.
FZ:OZ
FZ:OZ er eit konsertalbum av Frank Zappa, gjeve ut i 2002 som eit dobbeltalbum og den første utgjevinga på Vaulternative Records frå Zappa Family Trust. Det inneheld nesten heile konserten frå 20. januar 1976 ved Hordern Pavilion i Sydney i Australia.
Zappa hadde berre med seg ein lydbandopptakar, slik at det er nokre manglar i somme av songane når ein måtte skifte lydband. Desse hola er fylt med piratkopiinnspelingar frå den same turneen. Som følgje av dette vert kvaliteten tidvis noko dårlegare, men konserten er bevart i heilskapen sin.
Mange av songane var ikkje gjevne ut då opptaket vart gjort, som «Canard Toujours», som seinare vart «Let's Move to Cleveland» og fleire av songane som enda opp på Zoot Allures (1976). Ein av songane, «Kaiser Rolls», vart gjeve ut på FZ:OZ for første gongen.
Hans Henrik Wærenskjold
Hans Henrik Wærenskjold var ein norsk bakar, kjøpmann og politikar.
Wærenskjold blei vald inn i Stortinget i 1851 som representant for Holmestrand.
Herman Aarsrud
Aarsrud var son til ein gardbrukar. Han vart dimittert frå Asker seminar i 1861 og var 1862-69 lærar i Våler i Hedmark. Åra 1870-74 var han lærar ved Lillestrøm bruksskule. Sidan var han gardbrukar på Nordre Våler tilbake i Hedmark, og i 19 år styrar av Våler Handelsforretning.
Han var ordførar i Våler 1879-1904 og forlikskommissær 1883-1905. Vidare var han amtsrevisor 1885-1902 og medlem av amtsutvalet 1889-1903.
Aarsrud var 1. varamann til Stortinget for Hedemarkens amt 1889-91. Etter Eivind Torp døydde møtte han i 1891-sesjonen. Dei tre neste stortingsperiodane var han fast representant frå amtet. Han var medlem av jarnbanekoimteen 1891-1894 og av justiskomiteen 1895-1900. I den siste valperioden var han sekretær for den sitstnemnde komiteen, då han òg var medlem av Lagtinget.
Aarsrud, som i lang tid skreiv seg for Herman Aars, men som i 1896 av høgsterett vart frådømt retten til å nytte namnet, døydde i Våler i 1927.
The Crystal Ship
«The Crystal Ship» er ein song av The Doors frå debutalbumet The Doors i 1967. Han var òg B-side til den store hitsingelen «Light My Fire», som nådde førsteplassen på den amerikanske singellista. Han vert rekna som ein kjærleikssong til den første kjærleiken til Jim Morrison, Mary Werbelow. Som mange av songane til The Doors, har ei skummel, mørk kjensle.
Inspirasjone for «crystal ship» er ei oljeplattform utanfor Sand's beach i Isla Vista i California.
Andre versjonar
Av ander artistar som har spelt inn songen finn ein mellom andre:
Ose & Aarseth AS
Ose & Aarseth er ein elektroentreprenør på om lag 40 tilsette, som tilbyd tenester innan installasjon, automasjon, tele og data. Firmaet vart etablert i 1950, og vart i 2004 eit heileigd dotterselskap til Tussakonsernet. Ose & Aarseth har kontor i Ørsta.
Dieter Fromm
Aktiv
I 1970-sesongen fekk Fromm notert 1.47,0 i sitt beste 800-meterløp. Under europameisterskapen 1971 i Helsinki viste han atter evna til å ta ut sitt beste i dei største tevlingane. Sluttida 1.46,0 var årsbeste og sikra han sølvmedaljen, tidelen bakom Jevgenij Arzjanov frå Sovjetunionen.
Den 14. juni 1972 sletta Fromm den austtyske 800-rekorden til Manfred Matuschewski. Ved eit stemne i Aust-Berlin vart han klokka inn på 1.45,4, ei tid han sjølv tangerte i landskampen mot Frankrike nokre veker seinare. I september kvalifiserte han seg til OL-finalen i München, i finalen gav han opp og vart sist i feltet. To år seinare vart nummer sju og nest sist i EM-finalen i Roma.
Sommaren 1976 kvalifiserte Fromm seg til Sommar-OL 1976 på 1500 meter, etter eit løp på 3.39,9. To veker før sommarleikane tok til i Montreal, fekk han skadd ei akhilles-sinje då ein annan løpar trakka på foten hans. Han la deretter opp.
Fromm var austtysk meister på 800 meter i 1968, 1971, 1972 og 1975. I 1968 var han dobbelmeister med di han han også sigra på 1500 meter.
Venjov
Venjov (russisk Венёв) er ein by i Tula oblast i Russland med om lag 16 000 innbyggjarar. Han ligg ved elva Venjovka, ei sideelv til Osiotr, rundt 50 km aust for Tula.
Han vart grunnlagd på 1371 og fekk bystatus i 1777.
Southborough i Kent
Southborough  er ein by i grevskapet Kent i England. Han har kring 11 000 innbyggjarar.
Southborough ligg like nord for den større byen Tunbridge Wells i High Weald Area of Outstanding Natural Beauty, ein del av Weald-området.
Andersen Harbor
Andersen Harbor er ei lita bukt i Melchior Islands i Antarktiske Arkipel i Antarktis, som utgjer den konkave vestsida av Eta Island og nordenden av Omega Island. Ho vart kartlagd av Discovery Investigations i 1927 og truleg kalla opp etter kaptein Ola Andersen på kvalkokeriet «Svend Foyn» som opererte i området. Ho vart kartlagd av argentinske ekspedisjonar i 1942, 1943 og 1948.
Willy Wold
Willy Arne Wold var ein norsk fisketilverkar og -eksportør og senterpartipolitikar frå Værøy.
Liv
Wold var son til fisketilvirkar og trygdeassistent Nordahl Christensen (1906–1981) og kona hans Anna Jakobsen (1905–1966). Etter handelsskule var Wold fiskar frå 1946 til 1953. Der etter dreiv han handel med trelast og byggevarer, samstundes som han var fisketilverkar. Han avslutta byggefirmaet i 1969 og satsa frå kring 1975 også på fiskeeksport.
Politikk
Wold var varamedlem i Værøy kommunestyre i perioden 1959–1963, medlem i perioden 1963–1967, og ordførar i periodane 1967–1971 og 1975–1979. Han sat i formannskapet i perioden 1971–1975.
Han sat i Nordland fylkesting i perioden 1967–1971.
Wold blei vald inn på Stortinget frå Nordland i 1969 og attvald i 1973. Alle åtte åra på Tinget var han medlem i Sjøfarts- og fiskerikomiteen. Elles var han varamedlem i Valkomiteen og i den andre perioden medlem i Fullmaktskomiteen.
Suran
Suran (arabisk صوران, Ṣūrān) er ein by i Syria som administrativt høyrer til Hama guvernement. Han hadde 32 724 innbyggjarar i 2007.
Rhee Syngman
Yi/Rhee Syngman eller Syngman Rhee var ein sørkoreansk politikar. Han var president i Den provisoriske regjeringa i Korea frå 1919 til 1925 og president i Sør-Korea frå 24. juli 1948 til 26. april 1960 og var difor den fyrste presidenten i Sør-Korea etter at landet oppnådde sjølvstende.
Rhee innførte eit konservativt, antikommunistisk, pro-amerikansk diktatur.
Koersitiv feltstyrke
Koersitiv feltstyrke er den magnetiske feltstyrken H, som skal til for at den magnetiske flukstettleiken B (den magnetiske induksjonen), skal bli redusert til null i eit ferromagnetisk stoff, t.d. jarn, når dette tidlegare har vore magnetisert av eit felt i motsett retning. Den koersitive feltstyrken er liten for magnetisk blaute material, og er stor for material som blir brukt til permanente magnetar.
Churchill i Manitoba
Churchill (inuktitut ᑯᒡᔪᐊᖅ, Kuugjuaq) er ein by i det nordlege Manitoba i Canada, på vestkysten av Hudsonbukta, rundt 110 kilometer frå grensa mot Nunavut. Byen er kjend for dei mange isbjørnane som flyttar seg ned til kysten frå innlandet om hausten, noko som har gjeve han kallenamnet «Polar Bear Capital of the World» ('Verdas isbjørnhovudstad'), og som har hjelpt turistnæringa å veksa. Byen hadde 899 innbyggarar i 2016.
Geografi
Churchill ligg ved Hudsonbukta, like ved munningen av Churchillelva. Byen ligg langt unna andre byar, med Thompson som den næraste større byen, rundt 400 km unna. Provinshovudstaden i Manitoba, Winnipeg, ligg rundt 1000 km sør for Churchill. 40 km aust for byen ligg Wapusk nasjonalpark.
Klima og natur
Plasseringa ved Hudsonbukta i eit område der tundra og boreal barskog møtest, fører til at Churchill har eit rikt dyre- og planteliv. I området rundt Churchill er det blitt funne meir enn 270 fugleartar, og over 100 ulike fugleartar, mellom dei tjuvjo, tundrasporv, styltesnipe og gransporv, hekkar der. Det finst òg pattedyr som karibu, polarhare, fjellrev, kvitkval og fleire ulike selartar rundt Churchill. Over 3000 kvitkvalar held til i det varme estuaret ved munningen av Churchillelva om sommaren. Byen er kjend for dei mange isbjørnane som trekker ned til kysten om hausten, vanlegvis i løpet av oktober og november, noko som har gjeve han kallenamnet «Polar Bear Capital of the World» («Isbjørnhovudstaden i verda»). I denne perioden kjem over 1000 isbjørnar til Hudsonbukta for å jakta på ringselar. Det er anslått at rundt 10 000 turistar årleg kjem til Churchill i løpet av isbjørnsesongen.
Historie
Området der Churchill ligg var opphavleg folkesett av ulike urfolk, som dene- og creefolk. Dei fyrste europearane kom til området i 1619, då ein dansk ekspedisjon leia av Jens Munk overvintra i nærleiken av staden Churchill kom til å ligga. Berre tre av dei 64 ekspedisjonsmedlemmene overlevde vinteren, og segla tilbake til Danmark i skipet «Lamprenen», det eine av dei to skipa til ekspedisjonen. I 1964 fann danske arkeologar restane etter det etterlatne skipet, fregatten «Enhjørningen», på mudderflatene nokre kilometer frå munningen av Churchillelva. I 1717 bygde Hudson's Bay Company den første permanente busetjinga i området, Churchill River Post, nokre kilometer oppover Churchillelva. Den opphavlege busetjinga i området som blei bygt av Hudson's Bay Companys, pelshandelsposten Fort Churchill, blei bygd der i 1688, men brente ned i 1689. Staden er kalla opp etter John Churchill, 1. hertug av Marlborough, som var guvernør for Hudson's Bay Company i perioden 1685–1691. I 1719 blei fortet døypt om til Prince of Wales Fort. Bygginga av eit nytt fort i stein ved munningen av Churchillelva byrja i 1731. I august 1782 blei fortet teke av franske styrkar under leiing av La Pérouse. Engelskmennene på fortet var i mindretal, og overgav seg raskt til dei franske styrkane. Samuel Hearne, guvernøren ved fortet, og mennene hans blei tatt til fange, men blei umiddelbart lauslatne og segla tilbake til England. Året etter drog Hearne tilbake og oppretta ein ny pelshandelspost nokre kilometer oppover elva.
I 1929 opna Hudson Bay Railways endestasjon i Churchill, og byen byrja å veksa. I 1942, under andre verdskrigen, etablerte United States Army Air Forces ein militærbase åtte kilometer aust for byen, som fekk namnet Fort Churchill. Etter krigen hadde basen fleire formål, mellom anna som eit Strategic Air Command-anlegg. Mellom 1953 og 1957 planla Storbritannia å bruka området rundt Churchill som teststad for kjernefysiske våpen, men dette blei ikkje gjort på grunn av det kalde klimaet på staden, og valet fall seinare på Australia. Etter at militærbasen i Churchill blei stengd i 1960-åra, sokk folketalet som på det meste hadde vore på rundt 4000 innbyggarar. Den tidlegare militærbasen blei fram til 1980-åra nytta til andre formål, mellom anna som forskingsstasjon og rakettskytefelt.
Samfunn
Ved folketeljinga i 216 hadde Churchill 899 innbyggarar, opp 10,6 % frå 2011, då byen hadde 813 innbyggarar. Ved folketeljinga i 2006 var fleirtalet av innbyggarane i byen (56,41 %) urfolk, for det meste chipewyan- og swampy-creefolk (33,85 %), nokre métisfolk (16,41 %) og nokre få inuittar (5,64 %). Resten, som utgjorde litt under halvparten (44,10 %) av befolkninga var ikkje urfolk.
Dei viktigaste næringane i byen er turisme, spesielt knytt til isbjørnane som held til i området om hausten. Mange turistar kjem òg for å sjå fuglar, kvitkvalar og nordlys.
Transport
Like aust for byen ligg flyplassen Churchill Airport, som har flygingar med flyselskapa Calm Air og Canadian North til Winnipeg og Gillam i Manitoba og Rankin Inlet i Nunavut. Flyplassen ligg på den tidlegare amerikanske militærbasen Fort Churchill som blei bygd av United States Army Air Force under andre verdskrigen. Den privateigde hamna Port of Churchill er den viktigaste hamna i Canada langs Nordishavet. Hamna blei bygd av styresmaktene på 1930-talet, sjølv om idéen om ei slik arktisk djupvasshamn hadde vore lagt fram allereie på 1800-talet. Dette er den einaste hamna ved Nordishavet som er forbunde til det nordamerikanske jernbanenettverket. Hamna er i stand til å betena panamax-fartøy. På grunn av is på Hudsonbukta er framkomsten til hamna redusert mellom hausten og sommaren. Port of Churchill har hovudsakleg blitt brukt til å eksportera korn frå Canada til Europa.
Churchill har ikkje samband med det kanadiske vegnettverket. Den einaste ruta på land som forbind Churchill med resten av Canada er Hudson Bay Railway, som forbind hamna og jernbanestasjonen i byen med Canadian National Railways jernbanelinje ved The Pas. Winnipeg–Churchill-ruta som blir driven av VIA Rail har passasjertogtilbod frå Churchill Station i sentrum av Churchill til Union Station i sentrum av Winnipeg. Den 1697 km lange togturen tar rundt 40 timar, og har stopp ved fleire andre stader i Manitoba og i naboprovinsen Saskatchewan.
South Elmsall
South Elmsall  er ein by i grevskapet West Yorkshire i England. Han har kring 6000 innbyggjarar og ligg i nærleiken av Doncaster og Wakefield.
Kjetil Hodnekvam
Kjetil Hodnekvam er ein tidlegare mellomdistanseløpar frå Askøy som vart norsk meister på 1500 meter i 2000 og på spesialdistansen 800 meter i 2001. Han var medlem i AKS-77.
Aktiv
Hodnekvam sette personleg rekord på 800 meter med 1.48,38 då han vart tredjemann i Friidretts-NM 1997, klart slått av olympiameister Vebjørn Rodal og Tor Øivind Ødegård. Året etter forbetra Hodnekvam seg til 1.47,65 på Bislett stadion i Oslo den 4. august, der han viste Atle Douglas til andreplass.
Krystallkutling
Krystallkutling (Crystallogobius linearis) er ein art i kutlingfamilien som vert 4–5 centimeter lang. Han er gjennomsynlege utanom augo og nokre mørke prikkar. Hannane har to store hoggtenner i underkjeven. Krystallkutlingen lever i pelagiske stimar og et plankton. Hannane vaktar egga som vert lagde i tomme røyr etter mangebørstemakk.
Krystallkutling finst frå Middelhavet til Lofoten.
Sperillbanen
Sperillbanen er ei nedlagt jarnbanestrekning i Viken. Den opna til Finsand 31. juli 1926. Den greinar av frå Randsfjordbanen på Hen stasjon. Stortinget vedtok bygging 20. juli 1921, men alt den 1. juli 1933 vart det vedteke å avvikle persontrafikken på banen. Godstrafikken vart lagt ned i 1957.
Chang Myon
Chang Myon var ein sørkoreansk politikar. Han var visepresident i Sør-Korea frå 1956 til 1960, og seinare statsminister i Sør-Korea.
18. serierunde i Adeccoligaen 2013
18. serierunde i Adeccoligaen 2013 vart gjennomført med ein kamp fredag 9. august, ein kamp laurdag 10. august, fem kampar søndag 11. august og ein kamp måndag 12. august.
Maruv
Anna Korsun er ein ukrainsk songar, låtskrivar og musikkprodusent. Korsun er betre kjend under artistnamnet Maruv – stilisert som MARUV. Ho bur og jobbar i hovudstaden Kiev. I februar 2019 vann Maruv den ukrainske songtevlinga Vidbir med songen «Siren Song», og vann dimed retten til å representere Ukraina i Eurovision Song Contest 2019. Men etter sigeren kunngjorde den ukrainske kringkastaren UA:PBC at dei ikkje ville la Maruv representere landet i Eurovision Song Contest, og fire dagar etter trekte Ukraina seg frå tevlinga.
Bakgrunn
Korsun vart fødd i Pavlohrad i Dnipropetrovsk oblast i Ukraina. Allereie frå skulealder studerte ho musikk og dans, men seinare studerte ho teknologi ved det polytekniske instituttet i Kharkiv. Ho vart uteksaminert frå skulen i 2014 og deltok seinare i den ukrainske songtevlinga Holos Krajiny, den ukrainske utgåva av The Voice. Ho vart òg med i bandet Pringlez.
I 2017 skifta bandet namn til MARUV. Som ein del av endringa, vedtok bandmedlemmane å endre heile musikkonseptet sitt. Dei la bort pop-rocken og satsa i staden på elektronika og moderne musikksjangrar. I mai 2017 gav bandet ut debutplata Stories med sju songar på ukrainsk, russisk og engelsk.
Same år møtte Korsun gitaristen og DJ-en Mikhail Busin, kjend under artistnamnet BOOSIN. Dei to etablerte platemerket Zori Sound og starta å jobba saman musikalsk under namnet MARUV & BOOSIN. Blant anna skreiv dei songar for fleire ukrainske artistar og gav ut songane «Spyny» og «Drunk Groove» seint i 2017. Blant anna opptredde duoen under opningsseremonien til Fotball-VM i Moskva i juni 2018. Same sommar slapp dei singelen «Focus on Me», den andre singelen frå albumet Black Water, gjeven ut 28. september 2018.